Publication: Magyar Közlöny
Issue: MK-2004-17 (Year: 2004, Number: 17)
Era: 2004-2010
Section: Az ügyészségi szolgálati viszonyról és az ügyészségi adatkezelésrõl szóló 1994. évi LXXX. törvény (a továbbiakban:
Paragraph Index: 317

Az ügyészségi szolgálati viszonyról és az ügyészségi adatkezelésrõl szóló 1994. évi LXXX. törvény (a továbbiakban: Üsz.) hatályon kívül helyezte az Ütv.-nek az ügyészek kinevezésére, a legfõbb ügyész megválasztására, megbízatásának idõtartamára, illetve jogállására vonatkozó részeit (ez utóbbi csak az Alkotmány szövegének a megismétlése volt). Az ügyészek kinevezésére, a legfõbb ügyész megválasztására, megbízatásának idõtartamára vonatkozó szabályokat — a legfõbb ügyészi megbízatás megszûnésének az eseteivel együtt — jelenleg az Üsz. tartalmazza. Tovább erõsítette az ügyészségi szervezet függetlenségét, hogy az Üsz. hatálybalépésével a katonai ügyészek kinevezésére a legfõbb ügyész önállóan, és nem csak a honvédelmi, illetve a belügyminiszterrel egyetértésben jogosult.

Source: https://magyarkozlony.hu/hivatalos-lapok/d81aff1c828048d9b97332dafdc483cb2b1b6468/dokumentumok/421c194da4c4a2b2b524492ab9c881205d62d036/letoltes